**Specialist principal, Serviciul laborator de încercări, Direcția tehnică și calitate**

**Scopul funcţiei**

Scopul general al funcției este efectuarea încercărilor de laborator în domeniul materialelor de construcție a drumurilor și podurilor în conformitate cu legislația și documentele normative în vigoare. Asigurarea calității și performanței încercărilor de laborator, monitorizarea și analiza calității lucrărilor de construcție și întreținere a lucrărilor rutiere prin intermediul încercărilor de laborator.

**Cerinţe specifice**

* Studii superioare cu specializarea ”Căi Ferate, Drumuri și Poduri” sau ’’Ingineria materialelor și articolelor de construcție’’.
* Experiență profesională constituie un avantaj;
* Cunoașterea cadrului legislativ și normativ național în domeniu;
* Nivel intermediar de utilizare a MS Office (Word, Excel, Outlook, PowerPoint, AutoCAD constituie un avantaj).

**Sarcinile de bază**

* Implicarea în prelevarea și testarea materialelor de construcție pentru drumuri și poduri în conformitate cu actele normative și standardele naționale în vigoare.
* Implicarea în pregătirea și păstrarea echipamentului de laborator integru, curat, în bună funcțiune în conformitate cu instrucțiunile de operare a echipamentelor și fișa de mentenanță a acestora.
* Implicarea în efectuarea lucrărilor experimentale, inovaționale în conformitate cu atestarea tehnico-profesională și cu autorizarea necesară.
* Respectarea măsurilor de securitate și sănătate în muncă conform instruirii și legislației în vigoare.
* Analiza și monitorizarea documentației normative de profil.
* Controlul și prelucrarea rezultatelor încercărilor de laborator.
* Întocmirea documentației de laborator în conformitate cu sistemul de management al calității.
* Identificarea neconformităților depistate și cauzele apariției acestora.
* Asigurarea calității încercărilor prin participarea la comparări interlaboratoare și încercări de comparări între specialiști.
* Participarea la verificarea metodelor de încercări și evaluarea incertitudinii de măsurare.
* Colaborarea efectivă cu servicii, direcții din cadrul întreprinderii, S.A. “Drumuri” precum și cu alte entități juridice și persoane fizice.

**Tip de angajare**

Pe perioadă nedeterminată.

**Salariul pe funcție**

**12 285,00 lei** lunar cu adaosuri și sporuri prevăzute de Regulamentul privind sistemul de salarizare al salariaților Î.S. ”Administrația de Stat a Drumurilor”.

Candidații vor expedia CV-ul la adresa de e-mail resurse.umane@asd.md. Persoanele selectate vor fi contactate și invitate la un interviu.

Pentru detalii suplimentare: Carolina Anțalovschi (022) 74-07-70.